অভিনেতা রাকেশ রোশন আর রেখা একসঙ্গে অভিনয় করেছেন ‘খুবসুরত’, ‘বহুরানি’, ‘খুন ভরি মাঙ্গ’ আর ‘আক্রমণ’ ছবিতে। আবার রাকেশ রোশন পরিচালিত ছবিতে অভিনয় করেছন রেখা—‘কোয়ি মিল গ্যায়া’, ‘কৃষ’ আর ‘কৃষ থ্রি’। এই তিনটি ছবিতেই অভিনয় করেছেন হৃতিক রোশন। রেখার সঙ্গে রোশনদের এখন পারিবারিক বন্ধুত্ব। রাকেশ রোশন বললেন, ‘একসঙ্গে অভিনয় করার সময় আমাদের বন্ধুত্ব হয়েছিল। পরিচালক হয়ে দেখেছি, রেখা খুব পরিশ্রমী অভিনেত্রী। স্ক্রিপ্ট দেওয়ার পর একবার আলোচনা করে নেন। তারপর নিজেই ঠিক করেন কী ধরনের কস্টিউম পরবেন। সব থেকে ইন্টারেস্টিং ব্যাপার হলো আমি যখন তাঁকে বললাম, কস্টিউমটা হয়তো দৃশ্যের জন্য একটু লাউড হয়ে যাচ্ছে, দেখি ও নিজেই তার অলটারনেটিভ সাজেশন দিচ্ছে। পরে ভেবে অন্য অপশন দিয়েছে, তা কিন্তু নয়, সঙ্গে সঙ্গেই একটা অনন্য অলটারনেটিভ রেডি।’ রেখাকে দেখে যতটা গম্ভীর মনে হবে, সেটে কিন্তু তিনি একদমই অন্য রকম। রাকেশ রোশন আরও বললেন, ‘আমরা না হয় পরিবারের মতো হয়ে গেছি। ইউনিটের অন্যদের সঙ্গে একবার আলাপ হয়ে গেলে দেখেছি, রেখা সবার সঙ্গে দারুণ মিশে যান। খাওয়া নিয়ে কোনো আলাদা ঝামেলা করেন না।’ ‘উমরাও জান’ ছবিতে রেখা